Vyhodnotenie pripomienkového konania 	
 
k návrhu národného programu znižovania emisií základných znečisťujúcich látok do roku 2010 
 	
Spôsob pripomienkového konania:  	 	 	od  3. 5. 2007 do 21. 5. 2007; bežný  postup	
Zoznam oslovených subjektov:

                                                                  
Počet oslovených subjektov:	 	

15 	podpredseda vlády SR pre vedomostnú spoločnosť, európske záležitosti, ľudské práva a menšiny; Ministerstvo hospodárstva SR; Ministerstvo financií SR; Ministerstvo dopravy, pôšt a telekomunikácií SR; Ministerstvo pôdohospodárstva SR; Ministerstvo výstavby a regionálneho rozvoja SR; Ministerstvo obrany SR; Ministerstvo spravodlivosti SR; Ministerstvo zahraničných vecí SR; Ministerstvo práce, sociálnych vecí a rodiny SR; Ministerstvo školstva SR; Ministerstvo kultúry SR; Ministerstvo zdravotníctva SR; Ministerstvo vnútra SR;  Úrad vlády SR - odbor vládnej agendy; 	
Zaslali do stanoveného termínu:	 	12		
Zaslali po termíne:		2	Ministerstvo dopravy, pôšt a telekomunikácií SR, Ministerstvo hospodárstva SR	
Vôbec nezaslali:	 	1	podpredseda vlády SR pre vedomostnú spoločnosť, európske záležitosti, ľudské práva a menšiny; 	
Subjekty, ktoré nemali pripomienky:	 	7	Ministerstvo školstva SR;  Ministerstvo kultúry SR; Ministerstvo zdravotníctva SR; Ministerstvo výstavby a regionálneho rozvoja SR; Úrad vlády SR - odbor vládnej agendy; Ministerstvo vnútra SR; Ministerstvo obrany	
Počet vznesených pripomienok:		33		
Počet akceptovaných:		26	 	
Počet čiastočne akceptovaných:		2	 	
Počet neakceptovaných:
 z toho počet zásadných – ktoré subjekty:		5/0		
Rozporové konanie (s kým, kedy, na akej úrovni, s akým výsledkom):		_		
Počet odstránených pripomienok:				
Počet neodstránených pripomienok:			 	
P. č.	Rezort	Pripomienka	Typ	Vyh.	Spôsob vyhodnotenia 
 (príp. doplňujúca poznámka)	
1.	Ministerstvo školstva SR	Nemá pripomienky.				
2.	Ministerstvo kultúry SR 	Nemá pripomienky.				
3. 	Ministerstvo zdravotníctva SR	Nemá pripomienky.				
4.	Ministerstvo výstavby a regionálneho rozvoja SR	Nemá pripomienky.				
5.	Úrad vlády SR - odbor vládnej agendy	Nemá pripomienky.				
6. 	Ministerstvo vnútra SR	Nemá pripomienky.				
7.	Ministerstvo obrany SR	Nemá pripomienky.				
8.	Ministerstvo spravodlivosti SR	Odporúčame preskúmať najmä tvrdenie o miernom poklese vo výrobe resp. spotrebe elektrickej energie do roku 2010, ako aj tvrdenie, že podiel obnoviteľných zdrojov energie na celkovej výrobe elektriny v SR by mal do roku 2010 vzrásť na 19% . Upozorňujeme pri tom, že uvedené tvrdenia sú v rozpore s doposiaľ uvádzanými argumentami SR v žalobe voči EK týkajúcej sa emisných kvót.	O	A	19% podiel obnoviteľných zdrojov energie v roku 2010 bol nahradený 4% podielom v roku 2010 a 12% podielom v roku 2020. Tvrdenia o miernom poklese vo výrobe elektrickej energie boli vynechané.	
9.	Ministerstvo práce sociálnych vecí a rodiny SR	zjednotiť formát odrážkovania – niekde sú čiarky na konci a niekde nie sú (napr. str. 57 a 58 )	O	A	Opravené.	
		str. 3 - Názov podkapitoly 4.3 – preklep v slove „rast“	O	A	 Opravené.	
		očíslovať grafy a tabuľky, chýbajú zdroje	O	ČA	Cudzie zdroje boli doplnené. Tam, kde nie sú uvedené zdroje jedná sa o tabuľky a grafy pripravené autormi uvedenými v úvode pre účely tohto programu. 
Grafy a tabuľky sú vždy na mieste, ktoré sa na ne odvoláva. Kvôli lepšej prehľadnosti zvolili autori radšej túto formu.	
		str.17  - tabuľka presahuje šírku strany	O	N	Kvôli lepšej prehľadnosti zvolili autori radšej túto formu.	
		str18,19,20,31 - rozdelené tabuľky	O	N	Nepovažuje sa za chybu.	
		str.22, 26 - nadpis tabuľky na konci strany, samotná tabuľka až  na ďalšej strane	O	A	Opravené.	
		str.36,37,42, 45,50,51 - nadpisy na konci strany	O	A	Opravené.	
		str.54  - veta na novú stranu	O	A	Opravené.	
		str.55 - prvý a piaty odsek - chýba bodka na konci vety	O	A	Opravené.	
10.	Ministerstvo zahraničných vecí SR	v kapitole 7.2. Predpokladaný vývoj ekonomiky a relevantných sektorov, 7.2.1. Makroekonomické ukazovatele, časť Energetika (str. 32, tretí odsek) „Podiel obnoviteľných zdrojov energie na celkovej výrobe elektriny by mal do roku 2010 vzrásť na 19 %. Realizované budú opatrenia na podporu úspor energie a jej efektívnejšieho využívania.“ MZV SR si dovoľuje upozorniť, že uvedený 19% cieľ nezodpovedá odhadu MH SR, ktorý je uvedený v dokumente „Návrh vyššieho využitia obnoviteľných zdrojov energii v SR“, ktorý bol schválený na 41. schôdzi vlády SR dňa 25. apríla 2007 pod bodom programu č. 17. V uvedenom materiáli MH SR uvádza, že „Stanovenie cieľov na roky 2010 a 2015 dáva pre Slovenskú republiku reálnu možnosť zvýšiť súčasný 4%-ný podiel obnoviteľných zdrojov energie na celkovej spotrebe energie na 12%-ný podiel v roku 2020. Podklady pre stanovenie záväzného cieľa pre Slovenskú republiku v roku 2020 budú rozpracované v pripravovanom materiáli Stratégia energetickej bezpečnosti SR, ktorá uvedie aj výhľad do roku 2030.“	O	A	19% podiel obnoviteľných zdrojov energie v roku 2010 bol nahradený 4% podielom v roku 2010 a 12% podielom v roku 2020.	
		MZV SR navrhuje v súlade s deklarovaným záujmom vlády SR doplniť v nasledovnom odseku na str. 41 
„Zníženie emisií skleníkových plynov v energetike podporí:
vyššia energetická účinnosť výroby elektriny a podpora účinnejších konverzných technológií a ušľachtilejších palív, 
nárast podielu energie z obnoviteľných zdrojov a vysoko účinnej kombinovanej výroby tepla a elektriny.“ 
ďalšiu odrážku s nasledovným textom: 
„ďalší rozvoj jadrovej energetiky, ktorá ako bezuhlíková technológia prispieva k riešeniu problémov spojených so zmenou klímy.“	O	A	Text bol doplnený.	
		„Správa o pokroku v rozvoji obnoviteľných zdrojov energie vrátane stanovenia národných indikatívnych cieľov pri využívaní obnoviteľných zdrojov energie
Táto správa bola schválená uznesením vlády SR č. 667/2004. Zhodnocuje stav vo využívaní obnoviteľných zdrojov energie a stanovuje národné indikatívne ciele pre roky 2010 pre oblasť rozvoja využívania elektrickej energie z obnoviteľných zdrojov energie (OZE). Odporúčaný variant pre minimálny cieľ výroby elektriny z OZE v roku 2010 je  vo výške 19 % podielu na celkovej spotrebe bežného roka.“  MZV SR opäť navrhuje zosúladiť stanoviská medzi MŽP SR a MH SR, ktoré sa týkajú 19% cieľa do roku 2010 pre obnoviteľné zdroje energie.	O	A	19% podiel obnoviteľných zdrojov energie v roku 2010 bol nahradený 4% podielom v roku 2010 a 12% podielom v roku 2020.	
11.	Ministerstvo pôdohospodárstva SR	 Materiál spomína o.i. aj vzťah k Programu rozvoja vidieka (v kap.4.5.), ako aj v rámci strategických a koncepčných aktivít oblasť poľnohospodárstva ( kap. 8.5.). V týchto častiach je preto materiál v súlade so strategickými zámermi rezortu pôdohospodárstva, no i napriek tomu odporúčame doplniť ho aj o „ Program rozvoj vidieka SR 2007-13 „, ktorý nadväzuje na uvádzaný „ Plán rozvoja vidieka SR 2004-06 „ z minulého programovacieho obdobia.	O	A	Program rozvoja vidieka SR 2007 – 13 bol doplnený do kapitoly 8.5.	
12. 	Ministerstvo dopravy pôšt a telekomunikácií SR	K časti 4.2. Operačný program doprava (ďalej len „OPD“) na str. 12, kde sú uvedené prioritné osi vychádzajúce zo schváleného OPD (uznesenie vlády SR č. 1007 zo dňa 6.12.2006) uvádzame, že v súčasnosti prebiehajú technické negociácie s EK o schválení dokumentu, na základe ktorých došlo k úpravám prioritných osí operačného programu. Úpravy sú nasledovné:
- Železničná infraštruktúra, 
- Cestná infraštruktúra (TEN-T),
- Infraštruktúra intermodálnej prepravy, 
- Infraštruktúra integrovaných dopravných systémov,
- Cestná infraštruktúra (rýchlostné cesty a cesty I. triedy, obchvaty),
- Železničná verejná osobná doprava (modernizácia mobilných prostriedkov v železničnej osobnej doprave).
Aktivity OPD smerujú k:
- podpore ekologických druhov dopravy (železničná, intermodálna, verejná osobná doprava) rozvojom nevyhnutnej dopravnej infraštruktúry,
- zvýšeniu bezpečnosti a plynulosti cestnej dopravy a pod. 	O	A	Text zmenený podľa opraveného návrhu.	
		V časti 8.4. Doprava, na str. 46 je uvedený materiál „Koncepcia modernizácie mobilného parku Železníc SR“. V tomto materiáli, ktorý schválila vláda SR uznesením č. 89/2001 uložila v bode B.1. ministerke financií a ministrovi dopravy, pôšt a telekomunikácií zabezpečiť v spolupráci finančné zdroje  pre modernizáciu mobilného parku Železníc Slovenskej republiky podľa zdrojových možností štátneho rozpočtu. Do roku 2004 sa v štátnom rozpočte nepodarilo zabezpečiť finančné zdroje pre modernizáciu mobilného parku a modernizácia bola zabezpečovaná len z vlastných zdrojov železníc. Na základe tejto skutočnosti  bola uznesením vlády SR č. 468/2004 v bode A.72 zrušená uvedená úloha pre ministra financií a nadväzne uznesením vlády SR č. 1053/2004 v bode A.4 aj pre ministra dopravy, pôšt a telekomunikácií.
Uvedené má za následok, že súčasný park železničných koľajových vozidiel je zastaralý a jeho významná časť nespĺňa požiadavky medzinárodných dohovorov a má nevyhovujúcu ekonomiku prevádzky. Pre zlepšenie súčasnej situácie pripravuje rezort na rokovanie vlády SR materiál „Modernizácia a rozvoj mobilného parku Železničnej spoločnosti Slovensko, a.s. na obdobie rokov 2008 – 2010 (2012)“. Plán modernizácie vychádza zo stratégie ZSSK v kontexte európskej a národnej dopravnej politiky a identifikuje potreby ZSSK pre úspešný technologický a firemný rozvoj pre nasledujúce desaťročie, tak aby boli napĺňané ciele Dopravnej politiky Slovenskej republiky do roku 2015 pre oblasť železničnej dopravy.
Na základe uvedených skutočností navrhujeme pôvodný materiál nahradiť materiálom „Modernizácia a rozvoj mobilného parku Železničnej spoločnosti Slovensko, a.s. na obdobie rokov 2008 – 2010 (2012)“.	O	A	Materiál bol nahradený návrhom dokumentu „Modernizácia a rozvoj mobilného parku Železničnej spoločnosti Slovensko, a.s. na obdobie rokov 2008 – 2010 (2012)“.	
		Vzhľadom na to, že v kapitole 8.4. Doprava je uvedené nariadenie vlády SR č. 200/2006 Z. z., odporúčame doplniť ďalšie nariadenia, ktorými sa preberajú právne akty EÚ v oblasti emisií motorových vozidiel:
Nariadenie vlády SR č. 305/2006 Z. z. o opatreniach proti emisiám plynných a znečisťujúcich látok motorov na pohon poľnohospodárskych a lesných traktorov,
Nariadenie vlády SR č. 366/2006 Z. z. o technických požiadavkách na zníženie emisií znečisťujúcich látok z dieselových motorov motorových vozidiel,
Nariadenie vlády SR č. 367/2006 Z. z. o technických požiadavkách na zníženie emisií zo zážihových a vznetových motorov motorových vozidiel,
Nariadenie vlády SR č. 374/2006 Z. z. o technických požiadavkách na meranie emisií oxidu uhličitého a spotreby  paliva motorových vozidiel,
Nariadenie vlády SR č. 583/2006 Z. z. o technických požiadavkách na zníženie emisií znečisťujúcich látok zo vznetových motorov a zo zážihových motorov poháňaných zemným plynom, alebo skvapalneným  ropným plynom,
Nariadenie vlády SR č. 370/2006 Z. z. o opatreniach na zníženie emisií zo spaľovacích motorov inštalovaných v necestných strojoch.	O	A	Právne predpisy boli doplnené.	
13. 	Ministerstvo financií SR	V časti 8.3 predkladaného materiálu je uvedené, že Program znižovania energetickej náročnosti a využitia alternatívnych zdrojov energie vrátane výskumu a vývoja bol transformovaný na Schému na podporu úspor energie a využitie obnoviteľných energetických zdrojov, ktorej platnosť sa skončila k 31. 12. 2006. V ďalšej časti materiálu (9.4) sa uvádza, že v časovom horizonte do roku 2010 je potrebné pokračovať v realizácii uvedenej schémy. Ministerstvo hospodárstva SR nemá v schválenom rozpočte na rok 2007 rozpočtované finančné prostriedky na uvedenú schému. Podpora úspor energie a využitia obnoviteľných zdrojov energie sa v pôsobnosti Ministerstva hospodárstva SR realizuje v rámci opatrenia 1.4 SOP PS.  Pokiaľ sa  predpokladá   pokračovanie  vyššie  uvedenej  schémy  do roku  2010,  žiadam v doložke finančných vplyvov kvantifikovať výšku a zdrojové krytie finančných prostriedkov potrebných na realizáciu uvedenej schémy a odôvodniť jej realizáciu vo vzťahu k účelu a prostriedkom realizovaným v rámci SOP PS. Pripomienku považujem za zásadnú.	Z	A	Podľa vyjadrenia MDPaT sa platnosť schémy skončila 31.12.2006. V tomto smere bol upravený aj predkladaný program. 	
		K bodu 8.4 Doprava je v časti právne predpisy neúplne uvedený zákon č. 98/2004 Z. z. o spotrebnej dani z minerálneho oleja. Pripomínam, že tento zákon bol  viackrát novelizovaný, preto je nevyhnutné doplniť jeho názov „na zákon č. 98/2004 Z. z. o spotrebnej dani z minerálneho oleja v znení neskorších predpisov“.	O	A	Text bol doplnený.	
		V časti 9.4 – podpora projektov smerujúcich k znižovaniu emisií znečisťujúcich látok zo štátneho rozpočtu z príslušnej kapitoly vecne príslušného  ministerstva je uvedené, že je potrebné pokračovať s podporou projektov zameraných na znižovanie znečisťovania ovzdušia prostredníctvom využívania finančných prostriedkov zo štátneho rozpočtu z príslušnej kapitoly vecne príslušného ministerstva. V nadväznosti na uvedené žiadam špecifikovať tieto projekty.	O	N	Jedná sa o možné neinvestičné projekty rezortov, prípadne žiadosti na čerpanie prostriedkov z environmentálneho fondu. Špecifikácia projektov nie je cieľom tohto materiálu. Takáto špecifikácia nie je ani v odporúčaní na vypracovanie predmetných programov ( RECOMMENDATIONS  on developing and reporting national programmes under the National Emission Ceilings Directive), ktorý 3.apríla 2006 vydala pracovná skupina pre implmentáciu CAFE programu. 	
		Na strane 62 v rámci bodu 9.4 Ekonomické nástroje/opatrenia žiadam vypustiť Ministerstvo financií SR zo zodpovednosti za vytvorenie ekonomických podmienok pre realizáciu opatrení prijatých v rámci Dopravnej politiky SR do roku 2015 vzhľadom na to, že uvedená oblasť patrí plne do pôsobnosti Ministerstva dopravy, pôšt a telekomunikácií  SR. Pripomienka je zásadná.	Z	A	Ministerstvo financií bolo vypustené.	
		K bodu  9.4 Ekonomické nástroje/opatrenia - k opatreniu „ekonomická podpora pestovateľov olejnatých semien/obilnín a výrobcov biozložiek palív“ v zodpovednosti Ministerstva financií SR (pripraviť návrh novelizácie zákona č. 98/2004 Z. z. o spotrebnej dani z minerálneho oleja v znení zákona č. 667/2004 Z. z. tak, aby biogénne látky boli oslobodené od spotrebnej dane, keď sa používajú ako motorové palivo; zároveň ho zosúladiť so zákonom č. 105/2004 Z. z. o spotrebnej dani z liehu) uvádzam, že nesúhlasím s textom tohto ekonomického nástroja,  a z toho vyplývajúcim prehľadom nástrojov/opatrení ako je uvedený v bode 9.7. Smernica Rady 2003/30/ES dáva členským štátom priestor uplatňovať daňové zvýhodnenia okrem iného aj na tzv. biopalivá. Každé daňové zvýhodnenie (napr. znížená sadzba dane, oslobodenie od dane) musí byť podložené exaktnými nákladovými kalkuláciami a odôvodnením opodstatnenosti  výšky  daňového  zvýhodnenia,  ktoré  môže   byť  len  do  výšky viacnákladov v porovnaní s nákladmi fosílnych palív. Daňové zvýhodnenie podlieha ešte pred jeho zavedením do praxe notifikácii Európskou komisiou, nakoľko môže predstavovať štátnu pomoc. Nakoľko je Slovenská republika viazaná pri tvorbe legislatívy smernicami EÚ,  nie je možné uplatniť paušálne oslobodenie biogénnych látok použitých ako pohonná látka, ak nie sú splnené vyššie uvedené podmienky. Daňové zvýhodnenie biopalív upravené v zákone č. 98/2004 Z. z. o spotrebnej dani z minerálneho oleja v znení neskorších predpisov je v súčasnosti predmetom notifikácie Európskou komisiou. Podľa podkladov vecne príslušných rezortov Ministerstva pôdohospodárstva SR a Ministerstva hospodárstva SR sa nepreukázala opodstatnenosť daňového zvýhodnenia vo výške spotrebnej dane, a preto nie je možné úplne oslobodiť čisté biogénne látky od spotrebnej dane.  Túto pripomienku je potrebné považovať za zásadnú.	Z	A	Nástroj bol odstránený.	
		Na strane 63 žiadam v rámci bodu 9.6. Inštitucionálne nástroje/opatrenia uviesť akým spôsobom dôjde k dobudovaniu útvarov Integrovanej prevencie a kontroly znečistenia (IPKZ) v nadväznosti na potrebu plnenia úlohy C.15. z uznesenia vlády č. 856 z 11. októbra 2006 zabezpečiť 20 % zníženie plánovaného počtu zamestnancov v štátnych rozpočtových organizáciách a v príspevkových organizáciách s cieľom dosiahnuť úsporu finančných prostriedkov kapitol štátneho rozpočtu.	O	ČA	Text preformulovaný na hľadanie racionalizačných možností efektívneho výkonu štátnej správy najmä v oblastiach integrovaného povoľovania a environmentálneho posudzovania.
	
		Do materiálu odporúčam doplniť vecnú špecifikáciu a kvantifikáciu projektov a programov podporovaných z fondov EÚ a spolufinancovania zo štátneho rozpočtu spadajúcich do pôsobnosti Národného programu znižovania emisií základných znečisťujúcich látok.	O	N	Národný program znižovania emisií základných znečisťujúcich látok bude po prerokovaní vo vláde SR predložený Európskej komisii. V súčasnej situácii nepovažujeme kvantifikovanie projektov a programov podporovaných z fondov EÚ za správne, nakoľko výsledná verzia Operačného programu životné prostredie  ešte nebola schválená Európskou komisiou. OP je v štádiu schvaľovania a Európskou Komisiou je navrhovaných niekoľko zmien,  ktoré do zoznamu navrhovaných projektov zasiahnu. 	
		Materiál  je nevyhnutné doplniť o finančné krytie jednotlivých nástrojov a opatrení tak, aby bolo zrejmé, či sa dané projekty realizujú v rámci schválených limitov výdavkov príslušných kapitol a či je zdrojovo zabezpečené ich finančné krytie do roku 2010. Kvantifikáciu prostriedkov potrebných na pokračovanie podpory uvedených projektov žiadam špecifikovať v doložke finančných vplyvov	O	N	Tak ako je uvedené v Národnom programe znižovania emisií základných znečisťujúcich látok, ako aj v predkladacej správe Slovenská republika v súčasnosti plní národné emisné stropy pre rok 2010 určené smernicou 2001/81/ES a nie sú požadované žiadne finančné nároky.  Špecifikovanie financií ex post je možné, ale s ohľadom na šetrenie v rezorte nie prioritné. Kvantifikácia finančných prostriedkov potrebných na podporu projektov, ktoré by mohli pokrývať predmetnú oblasť v nadchádzajúcom programovom období nie je predmetom tohto materiálu a bola súčasťou návrhu OP Životné prostredie. Rezort životného prostredia pripravuje materiál na rokovanie vlády SR  Stav a perspektívy implementácie environmentálneho acquis Slovenskej republiky, ktorý obsahuje kvantifikáciu prostriedkov potrebných na dosiahnutie navrhovaných cieľov na rok 2020, ktoré však budú predmetom nasledujúceho programu do roku 2020, t.j. nie tohto.	
14.	Ministerstvo hospodárstva SR	Na str. 34,35, kapitola 8 – Strategické a koncepčné aktivity ..., ods. 8.1. Prierezová oblasť, žiadam vypustiť celú stať týkajúcu sa Národohospodárskej stratégie SR.	Z	A	Text vypustený.	
		Na str. 58, kapitola 9.1. - Plánované nástroje, pri návrhu postupnosti implementácie AP pre environmentálne technológie v SR, žiadam v riadku Z ako prvé v poradí uvádzať MŽP SR.	Z	A	 Poradie upravené.	
		Na str. 30 v tab. Podiel sektorov na tvorbe HDP, žiadam doplniť Sektor/rok a doplniť v prvom stĺpci rok: 2000.	O	A	 Text doplnený.	
		Na str. 37, 38 za „Návrh stratégie inovácie v priemyselnej výrobe“ odporúčam doplniť materiál  „Návrh Inovačnej stratégie SR na roky 2007 až 2013, ktorý bol prerokovaný vládou SR a schválený uznesením č. 265/2007, a ktorý poníma inovácie ako prenos výsledkov výskumu a vývoja do praxe v tom najširšom zmysle slova, tak v oblasti materiálov, výrobkov, technológií ako aj v oblasti procesov ...“.	O	A	 Materiál bol doplnený.	
		Na str. 42 v ods. 8.3. Energetika odporúčam doplniť “Návrh Stratégie vyššieho    využitia obnoviteľných zdrojov energie v SR, ktorý bol prerokovaný vládou SR a schválený uznesením č. 383/2007, zámerom ktorého je zvýšiť využívanie obnoviteľných zdrojov energie v súlade so stanovenými cieľmi do roku 2010, resp. 2015, ...“.	O	A	 Materiál bol doplnený.	
		Na str. 59 žiadam upraviť text „ vypracovanie legislatívnych opatrení na podporu využívania biomasy na energetické účely“ na „ vypracovanie legislatívnych opatrení na podporu využívania obnoviteľných zdrojov energie“.	O	A	 Text upravený.	
		Na str. 61 žiadam vynechať text „ podpora úspor energie a využitia obnoviteľných zdrojov energie“. 
V tomto zmysle žiadam upraviť text aj na stranách 64 a 65.	O	A	 Text upravený.	
		Ďalej upozorňujem na preklepy: str. 3 bod 4.3. „hospodársky rast“, str. 6 posledný odstavec „právna úprava“, str. 29 vo vete „V dôsledku ...  ..., ako aj zmenou palivovej základne...“ str. 42 úplne dole „Platnosť schémy skončila 31.12.2006“, str. 43 pri zákone č.657/2004 Z. z. o tepelnej energetike doplniť „v znení neskorších predpisov“, nakoľko bol novelizovaný predpisom č. 99/2007.	O	A	 Text upravený.	

Vysvetlivky k skratkám v tabuľke:
Z – zásadná pripomienka                    A – akceptovaná pripomienka                          N – neakceptovaná pripomienka
O – obyčajná pripomienka                  C – čiastočne akceptovaná pripomienka